OpenLLM-France/wikimedia huggingface dataset:
# Mas Gorreta

Mas Gorreta és una masia d'Os de Balaguer (Noguera) protegida com a Bé Cultural d'Interès Local.

## Descripció

El mas de casa Gorreta, a la partida de la Font de l'Horta es troba a uns 10 km del poble. S'hi pot accedir des del sud pel camí de Vilasseca i Sant Salvador, o pel nord pel camí dels Baulons i Montesor. La finca disposa d'una extensió de 6500 m2, allí hi ha el mas que l'escultor Leandre Cristòfol i Peralba tenia la segona residència i el seu taller. Les edificacions tenen una situació dominant en el terreny sobre la vall de Tragó i l'embassament de Santa Anna. Amb unes vistes espectaculars sobre els vessants de la Ribagorça i el Segrià.
Es tracta d'un edifici aïllat format per planta baixa i pis. L'estructura està formada per paret de càrrega de maçoneria de pedra, sostres de bigues de fusta amb revoltons de guix i cobertes amb teula àrab.
Durant anys ha estat abandonat i en desús. Això ha suposat que s'ensorrés una de les cobertes i defectes estructurals, a més s'hi ha produït algunes espoliacions i destrucció de materials. A l'interior s'hi conserva mobiliari i material emprat per l'escultor durant les llargues temporades que hi passava.
Les obres necessàries per poder aturar el procés de degradació del mas són diverses. Cal consolidar i reforçar les cobertes, els paraments verticals, les bigues dels forjats i repassar els arrebossats.
El mas i el terreny que l'envolta han estat donats a l'Ajuntament d'Os de Balaguer pel germà de l'escultor, Francesc Cristòfol.

## Referències

* 1 2 3 4 5 «Mas Gorreta». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 gener 2018].
# Chtaiba

Chtaiba (en àrab الشطيبة, ax-Xṭayba; en amazic ⵛⵟⴰⵢⴱⴰ) és una comuna rural de la província d'El Kelâa des Sraghna, a la regió de Marràqueix-Safi, al Marroc. Segons el cens de 2014 tenia una població total de 9.122 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Chrétien Urhan

Chrétien Urhan (Monschau, Renània del Nord-Westfàlia, 16 de febrer de 1790 - Belleville (París) 2 de novembre de 1845) fou un violinista, organista compositor i tocador de la viola d'amore.
El 1827 junt amb els germans Anton i Max Boherer i Tilmant van establir un quartet, amb el qual van donar diversos concerts a la capital de França. Abans de compondre fa classes de violí. Té entre els seus alumnesAdolphe-Joseph-Louis Alizard. Meyerbeer va escriure per a ell el solo de viola d'amore en l'òpera Els Hugonots. Les obres publicades per aquest artista, que l'abat Mainzer anomenava «el pendant seràfic del diabòlic Berlioz», perquè el seu romanticisme apareix templet i quasi místic, són:
* dos Quintets Romàntics, per a dos violins, dues violes i violoncel;
* un Quintet, per a tres violes, violoncel i contrabaix (amb timbals ad libitum);
* tres Duets romàntics, per a piano a quatre mans;
* peces paer a piano i cançons.

## Referències

* ↑ Enciclopedia universal ilustrada europeo-americana (en castellà). volum 8. Madrid: Espasa-Calpe, 1991, p. 1352. ISBN 978-84-239-4508-5.

## Bibliografia

* Enciclopedia universal ilustrada europeo-americana (en castellà). volum 65. Madrid: Espasa-Calpe, 1991, p. 1440. ISBN 978-84-239-4565-8.
* Schuppener, Ulrich. Christian Urhan: zum 200. Geburtstag des bedeutenden Musikers aus Monschau [Christian Urhan: a l'ocasió del 200è aniversari del compositor més important de Monschau] (en alemany). Monschau: Geschichtsverein des Monschauer Landes, 1991, p. 136.
# Alba (Claude Lorrain)

Alba és un quadre pintat a l'oli entre 1646 i 1647 pel pintor Claude Lorrain. Les seves dimensions són 102,9×134cm i està situat en el Metropolitan Museum of Art de Nova York, Estats Units. L'obra va formar part de les exhibicions «Ralph's Exhibition of Pictures» de 1791 a Londres, «Winter Exhibition» de 1902 a Londres i «Earth, Sea and Sky: Nature in Western Art; Masterpieces from The Metropolitan Museum of Art» de 2012-2013 a Tòquio, entre d'altres.
Va ser pintat a Roma per encàrrec d'un client de Lió, segons va deixar anotat Claude Lorrain al seu Liber Veritatis. Igual que altres obres de l'artista, està inspirat pel paisatge de la Campagna i té l'horitzó lluminós característic del pintor, tot i que el mig terme està enfosquit.

## Referències

* 1 2 «The Collection Online» (en anglès). Museu Metropolità d'Art de Nova York [Consulta: 30 novembre 2015].
Viccionari
# Aeroport José Aponte de la Torre

L'Aeroport José Aponte de la Torre és un aeroport d'ús públic propietat de la Autoritat portuària de Puerto Rico i localitzat a 3,7 de Ceiba, Puerto Rico. Ell està inclòs en el Pla Nacional Integrat de Sistemes d'Aeroport de 2011-2015, categoritzat com un aeroport d'aviació general. L'aeroport ofereix un servei regular de passatgers a través de tres línies aèries comercials, per a les illes de Vieques i Culebra.
Fou inaugurat el 2008 en l'antiga Estació Naval Roosevelt Roads, en substitució de l'Aeroport Diego Jiménez Torres de Fajardo. L'aeroport es fa servir com a lloc de proves pel Google Loon, un projecte per a subministrar internet d'alta velocitat usant globus d'aire calent.
Ocupa una àrea de 666 hectàrees a una altitud de 12 metres per sobre del nivell del mar. Disposa d'una pista d'operació designada 7/25 amb superfície de asfalt de 3.353 m × 46 m. Hi ha també una pista tancada designada 18/36 de 1.768 m × 30 m.

## Referències

* ↑ «2011–2015 NPIAS Report, Appendix A». National Plan of Integrated Airport Systems.
* ↑ «Puerto Rico's newest airport opens on old Navy base».
* ↑ «El Nuevo Día». www.elnuevodia.com.
* ↑ Roosevelt Roads TACAN
* ↑ San Juan VORTAC
# Matthias Bachinger

Matthias Bachinger (Múnic, Alemanya Occidental, 2 d'abril de 1987) és un tennista alemany. Va esdevenir en professional el 2005 i el seu lloc més alt al rànquing mundial va ser el número 85, aconseguit l'agost de 2011.

## Palmarès
### Individual: 1 (0−1)

* Llegenda (pre/post 2009)
* Grand Slams (0−0)
* Tennis Masters Cup / ATP Finals (0−0)
* ATP Masters Series / ATP World Tour Masters 1000 (0−0)
* ATP International Series Gold / ATP World Tour 500 (0−0)
* ATP International Series / ATP World Tour 250 (0−1)
* Títols per superfície
* Dura (0−1)
* Gespa (0−0)
* Terra batuda (0−0)
| Resultat | Núm. | Data | Torneig | Superfície | Oponent | Marcador |
| Finalista | 1. | 23 de setembre de 2018 | Metz, França | Dura (i) | Gilles Simon | 6−7(2), 1−6 |

### Dobles: 1 (0−1)

* Llegenda (pre/post 2009)
* Grand Slams (0−0)
* Tennis Masters Cup / ATP Finals (0−0)
* ATP Masters Series / ATP World Tour Masters 1000 (0−0)
* ATP International Series Gold / ATP World Tour 500 (0−0)
* ATP International Series / ATP World Tour 250 (0−1)
* Títols per superfície
* Dura (0−1)
* Gespa (0−0)
* Terra batuda (0−0)
| Resultat | Núm. | Data | Torneig | Superfície | Parella | Oponents | Marcador |
| Finalista | 1. | 24 de juliol de 2011 | Atlanta, Estats Units | Dura | Frank Moser | Alex Bogomolov Jr. Matthew Ebden | 6−3, 5−7, [8−10] |

## Trajectòria
### Individual

| Torneig | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | Títols | V − D |
| Open d'Austràlia | A | Q1 | Q3 | Q2 | Q2 | 1R | Q2 | Q2 | 2R | A | Q2 | 1R | Q2 | Q2 | 0 / 3 | 1 − 3 |
| Roland Garros | Q1 | Q1 | Q1 | A | Q1 | Q3 | Q2 | Q1 | 1R | Q1 | A | Q1 | Q2 | | 0 / 1 | 0 − 1 |
| Wimbledon | Q1 | Q2 | Q3 | A | 1R | 1R | Q1 | Q2 | Q2 | Q3 | A | Q3 | Q1 | | 0 / 2 | 0 − 2 |
| US Open | A | Q1 | Q1 | A | 1R | 1R | Q2 | 2R | Q1 | Q3 | A | Q1 | Q1 | | 0 / 3 | 1 − 3 |
| Rànquing a final d'any | 173 | 225 | 239 | 187 | 94 | 123 | 159 | 141 | 222 | 493 | 180 | 130 | 223 | | | |
| Llegenda: G: Guanyador; F: Finalista; SF: Semifinalista; QF: Quarts de final; Q: Qualificació; A: Absent; RR: Round Robin; |||||||||||||||||

## Enllaços externs

* Matthias Bachinger a l'ATP (anglès)
* Matthias Bachinger al web de la Federació Internacional de Tennis (anglès)
# Matthias Bertling

Matthias Bertling (Monschau, Rin del Nord-Westfàlia, 6 de juliol de 1987) va ser un ciclista alemany que fou professional del 2001 al 2007.

## Palmarès

* 2007
** Vencedor d'una etapa al Tour de Tailàndia

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Mediterranisme

El mediterranisme és un concepte associat a l'evocació del món clàssic antic, grec i romà, en el context geogràfic dels pobles del mediterrani nord on aquesta cultura incidí històricament.
El concepte és evocat i reivindicat pel Noucentisme com un dels elements configuradors de la identitat catalana, del que és propi de la terra, en contraposició a les influències que el Modernisme tingué del centre i nord d'Europa.
Eugeni d'Ors i Joaquim Folch i Torres teoritzaren sobre aquest concepte en els seus escrits des de "La Veu de Catalunya" i contribuïren a la seva difusió i a la seva incidència en diferents artistes.
# Merxe Banyuls

Merxe Banyuls (Gandia, 29 de maig de 1943 - València, 25 de febrer de 2018) fou una cantant, actriu i presentadora valenciana, popular gràcies a la seua feina amb el grup de folk Els Pavesos. Presentà un programa de televisió dedicat a les bandes de música valencianes a la Televisió Valenciana, programa produït per Lluís Miquel Campos. Desenvolupà la seua darrera etapa professional al Consell Valencià de Cultura i a la Conselleria de Cultura de la Generalitat Valenciana.

## Referències

* 1 2 «Biografia oficial».
* ↑ «Ha mort Merxe Banyuls, la veu d'Els Pavesos junt amb Joan Monleon». Diari la Veu, 26-02-2018. [Consulta: 28 febrer 2018].
* ↑ «S'ha mort Merxe Banyuls, una de les veus dels Pavesos». Vilaweb, 26-02-2018. [Consulta: 28 febrer 2018].
* ↑ «Muere Merxe Banyuls, el alma de Els Pavesos» (en castellà). Levante-EMV, 28-02-2018. [Consulta: 28 febrer 2018].
# Menjamel bec-roig

El menjamel bec-roig (Grantiella picta) és un ocell de la família dels melifàgids (Meliphagidae) i única espècie del gènere Grantiella Mathews, 1911.

## Hàbitat i distribució

Habita els boscos d'Austràlia oriental.

## Referències

* ↑ «Menjamel bec-roig». Cercaterm. TERMCAT, Centre de Terminologia. Rev. 22/04/2022(català)
# Channel

«Channel» té aquests significats:
* ChannelEngine, proveïdor global de serveis d'integració de comerç electrònic de mercat
* Channel 101, festival mensual de curtmetratges a Los Angeles
* Channel 101 NY, festival mensual de curtmetratges a Nova York
* Channel 3, cadena de televisió tailandesa
* Channel 4, canal de televisió del Regne Unit
* Channel 7, cadena de televisió tailandesa
* Channel Islands Beach, població dels Estats Units a l'estat de Califòrnia
* Channel Islands National Park, parc nacional als Estats Units que inclou cinc de les vuit Illes del Canal
* Channel Islands of California, arxipèlag de vuit illes situades a l'oceà Pacífic
* Channel Tunnel, túnel que creua el Canal de la Mànega, unint França amb Anglaterra
* Channel hopping, tècnica de modulació en espectre eixamplat
* Channel nº4, magazín de televisió espanyol
# Merrihueïta

La merrihueïta és un mineral de la classe dels silicats, que pertany al grup de l'osumilita. Rep el nom en honor de Craig Morris Merrihue (8 de juliol de 1933 - 14 de març de 1965), físic del Smithsonian Astrophysics Observatory. Va desenvolupar la tècnica de datació per argons 40Ar/39Ar per mesurar les edats dels meteorits.

## Característiques

La merrihueïta és un silicat de fórmula química (K,Na)₂(Fe,Mg)₅Si₁₂O$_{30}$. Es tracta d'una espècie aprovada per l'Associació Mineralògica Internacional, i publicada per primera vegada el 1965. Cristal·litza en el sistema hexagonal. La seva duresa a l'escala de Mohs es troba entre 5 i 6.
Segons la classificació de Nickel-Strunz, la merrihueïta pertany a «09.CM - Ciclosilicats, amb dobles enllaços de 6 [Si₆O$_{18}$]$^{12-}$ (sechser-Doppelringe)» juntament amb els següents minerals: armenita, brannockita, chayesita, darapiosita, eifelita, milarita, osumilita-(Mg), osumilita, poudretteïta, roedderita, sogdianita, sugilita, yagiïta, berezanskita, dusmatovita, shibkovita, almarudita, trattnerita, oftedalita i faizievita.

## Formació i jaciments

Va ser descoberta al meteorit Mezö-Madaras, un meteorit que va ser observat caient el 8 de setembre de 1852 a la província de Mureș (Romania). També ha estat descrita en un altre meteorit recollit a Rússia, així com a les pedreres de Klöch (Estíria, Àustria) i Caspar (Renània-Palatinat, Alemanya). Aquests indrets són els únics de tot el planeta on ha estat descrita aquesta espècie mineral.

## Referències

* ↑ «Merrihueite» (en anglès). Mindat. [Consulta: 11 gener 2020].
* ↑ «Mezö-Madaras meteorite (Fekete; Madaras; Maros; Mesö-Madarasz; Mezoe-Madaras; Weiler [NHM Cat.), Mureş, Romania]» (en anglès). Mindat. [Consulta: 11 gener 2020].
# Megalobrama

Megalobrama és un gènere de peixos de la família dels ciprínids i de l'ordre dels cipriniformes.

## Taxonomia

* Megalobrama amblycephala (Yih, 1955)
* Megalobrama elongata (Huang & Zhang, 1986)
* Megalobrama mantschuricus (Basilewsky, 1855)
* Megalobrama pellegrini (Tchang, 1930)
* Megalobrama skolkovii (Dybowski, 1872)
* Megalobrama terminalis (Richardson, 1846)

## Referències

* ↑ BioLib (anglès)
* ↑ AQUATAB.NET

## Bibliografia

* Eschmeyer, William N.: Genera of Recent Fishes. California Academy of Sciences. San Francisco (Califòrnia), Estats Units. iii + 697. ISBN 0-940228-23-8 (1990).
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* FishBase (anglès)
# Charlo

Charlo (m. 1910) fou cap dels bitterroot salish, fill del cap Victor. El 1872 va rebre l'ordre del president Ulysses S. Grant de traslladar-se de les seves terres a la reserva índia Flathead. Malgrat la seva oposició, decidí no donar suport la revolta dels nez percé. El 1876 el govern de Montana va imposar una taxa a les propietats índies, i s'hi va enfrontar amb mètodes pacífics. Però el 1891 amb uns 157 partidaris fou obligat a traslladar-se a la reserva Flathead, on hi va morir el 1910.
# Metzger

Metzger és una concentració de població designada pel cens dels Estats Units a l'estat d'Oregon. Segons el cens del 2000 tenia 3.354 habitants.

## Demografia

Segons el cens del 2000, Metzger tenia 3.354 habitants, 1.500 habitatges, i 831 famílies. La densitat de població era de 1.750 habitants per km².
Dels 1.500 habitatges en un 26,3% hi vivien nens de menys de 18 anys, en un 43% hi vivien parelles casades, en un 8,5% dones solteres, i en un 44,6% no eren unitats familiars. En el 35,1% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,92.
Per edats la població es repartia de la següent manera: un 22,4% tenia menys de 18 anys, un 7,7% entre 18 i 24, un 35,6% entre 25 i 44, un 23,5% de 45 a 60 i un 10,8% 65 anys o més.
L'edat mediana era de 36 anys. Per cada 100 dones de 18 o més anys hi havia 97,8 homes.
La renda mediana per habitatge era de 41.361 $ i la renda mediana per família de 57.159 $. Els homes tenien una renda mediana de 40.139 $ mentre que les dones 28.023 $. La renda per capita de la població era de 24.121 $. Aproximadament el 4,2% de les famílies i el 7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Metzger». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Metzger». American Fact Finder. Oficina del Cens dels Estats Units, 12-01-2010.
# Ottmar Walter

Ottmar Kurt Herrmann Walter (Kaiserslautern, 6 de març, 1924 - 16 de juny, 2013) fou un destacat futbolista alemany dels anys 50.

## Trajectòria

Inicià la seva carrera al club 1. FC Kaiserslautern. El 1943 marxà a Kiel, on defensà els colors del Holstein Kiel. Acabada la II Guerra Mundial retornà al Kaiserslautern, on jugà com a davanter centre la resta de la seva vida com a futbolista, al costat del seu germà Fritz Walter. Amb el seu club marcà 336 gols en 321 partits de lliga i copa.
També al costat del seu germà participà en la Copa del Món de 1954, on marcà quatre gols, ajudant la seva selecció a esdevenir campiona del món. En total jugà 20 partits amb la selecció.
Va morir el 16 de juny de 2013.

## Referències

* ↑ «Ottmar Walter». worldfootball.net. [Consulta: 16 juny 2013].
* ↑ Glanvile, Brian. «Ottmar Walter obituary». The Guardian, 18-06-2013. [Consulta: 18 juny 2013].
* ↑ «OTTMAR WALTER, MUCHO MÁS QUE EL HERMANO DE FRITZ». Ángel Iturriaga Barco, 16-06-2013. [Consulta: 20 abril 2013].
* ↑ «Ottmar Walter» (en alemany). fussballdaten.de. [Consulta: 16 juny 2013].
* ↑ «Fußball-Legende Ottmar Walter ist tot» (en alemany). Die Welt, 16-06-2013. [Consulta: 16 juny 2013].
# Parc Nacional dels Arbres de Josuè

El Parc Nacional dels Arbres de Josuè (Joshua Tree National Park) és una àrea protegida que cobreix 3.199,59 quilòmetres quadrats situada al sud-est de Califòrnia. Es diu així per l'arbre de Josuè (Yucca brevifolia), que és una espècie autòctona del parc. Originàriament, va ser declarat Monument nacional el 1936, i de conformitat amb la Llei per a la protecció dels deserts de Califòrnia del 1994 (California Desert Protection Act of 1994), es va convertir en un parc nacional administrat pel National Park Service dels Estats Units el 1994. Prop de 173.890 hectàrees van ser designades com a àrea salvatge el 1976.

## Ecosistemes

El parc inclou parts del desert de Mojave, que és major en elevació, i el desert de Colorado, que és inferior en elevació. Les característiques d'aquests diferents ecosistemes són en gran manera una conseqüència de les diferències en l'elevació. L'única palmera nativa de Califòrnia, la palmera de Califòrnia (Washingtonia filifera), creix de manera natural en cinc oasis al parc dins del desert de Colorado. Les muntanyes Little San Bernardino travessen el sud-oest del parc.

## Astronomia amateur

El parc és un bon indret per als aficionats a l'astronomia i l'observació d'estrelles, juntament amb el Parc Estatal del Desert d'Anza-Borrego, que es troba a prop. La zona és ben coneguda pels seus cels foscos, que són en gran part lliures de la contaminació lumínica del sud de Califòrnia. L'elevació del parc i l'aire sec del desert, juntament amb l'ambient relativament estable, sovint fan excel·lents condicions per a l'observació astronòmica. Els cels del parc han estat qualificats de verd a blau en l'escala de cels foscos de Bortle.

## Referències

* ↑ «Listing of Acreage as of 12/13/2011». Land Resource Division, National Park Service. Arxivat de l'original el 2012-10-26. [Consulta: 7 març 2012].
* ↑ «Nature & Science». National Park Service. [Consulta: 13 febrer 2013].
* ↑ «S.21 Bill Summary & Status». The Library of Congress. [Consulta: 28 juny 2010].
* ↑ «California Desert Protection Act». The National Park Service. [Consulta: 28 juny 2010].
* ↑ Wheat, Frank. California Desert Miracle. San Diego: Sunbelt Publications, 1999. ISBN 0-932653-27-8.
* ↑ «Park History». National Park Service. [Consulta: 13 febrer 2013].
* 1 2 3 4 «A Desert Park». National Park Service. [Consulta: 13 febrer 2013].
* ↑ «Joshua Tree National Park: Stargazing». National Park Service. [Consulta: 15 agost 2011].
* ↑ «ClearDarkSky Light Pollution Map». ClearDarkSky.com. [Consulta: 15 agost 2011].

## Enllaços externs

* Joshua Tree National Park (anglès) (castellà).
# PWM

PWM té els següents significats:
* Polskie Wydawnictwo Muzyczne, editorial musical, amb seu a Cracòvia (Polònia)
* Modulació per amplada de polsos (del seu nom en anglès Pulse-Width Modulation), tècnica de modulació emprada per a codificar un missatge per una sèrie de polsos d'amplada variable
* Panzerwurfmine, granada de mà antitancs usada per la Wehrmacht
# Pas d'Emílio

El Pas d'Emílio és una collada situada a 619 m d'altitud a cavall dels termes municipals d'Àger, a la Noguera, i de Castell de Mur, dins de l'antic terme de Guàrdia de Tremp, al Pallars Jussà.
És al sector oriental del Montsec d'Ares, a l'extrem occidental del Serrat de Fontfreda, al sud-oest del Picó de Coscolla, a ponent del Pas dels Volters, a llevant de lo Pas Gran i al nord del Canal de Coscolla.

## Enllaços externs

* Institut Cartogràfic de Catalunya
# Pas d'Halfaya

El Pas d'Halfaya (àrab: ممر حلفيا, mamarr Ḥalfayā) és un pas muntanyós situat a l'Àfrica del Nord, a la frontera entre Egipte i Líbia. Durant la Segona Guerra Mundial, va ser el lloc on es va produir batalles singulars en els intents de les forces britàniques per reconquistar la Cirenaica que estava en mans de les forces italo-alemanyes comandades per Rommel (Operació Battleaxe, Operació Crusader i Operació Brevity). En una de les més conegudes batalles, l'Hauptmann Wilhelm Bach portant el comandament d'una bateria antiaèria de 88 mm, reutilitzada com arma antitancs, va destruir des del Pas d'Halfaya 11 dels 12 carros blindats britànics que l'atacaven, pertanyents a l'11. d'Hússars.
# Partit Croat dels Drets (Bòsnia i Hercegovina)

El Partit Croat dels Drets (croat Hrvatska Stranka Prava BiH) és un partit polític de Bòsnia i Hercegovina, creat com a secció bosniana del Partit Croat dels Drets, seguidors de les idees d'Ante Starčević. El 1992 un dels seus caps Blaž Kraljević va organitzar les Forces Croates de Defensa (HOS) que lluitaren durant la Guerra de Bòsnia en defensa de la República Croata d'Herceg-Bòsnia. El 1996 va revifar amb el compromís de modificar els acords de Dayton i la divisió de Bòsnia en territoris federats. El seu president és Zvonko Jurišić.
A les eleccions generals de Bòsnia i Hercegovina de 2002 no va obtenir representació a la Cambra de Representants de Bòsnia i Hercegovina i només 1 escó a la Cambra de Representants de la Federació de Bòsnia i Hercegovina. A les eleccions generals de Bòsnia i Hercegovina de 2006 es presentà en coalició amb la Nova Iniciativa Croata i tampoc va obtenir representació a la Cambra de Representants de Bòsnia i Hercegovina, només va obtenir 1 escó a la Cambra de Representants de la Federació de Bòsnia i Hercegovina, 2 representants a l'assemblea del Cantó de Posavina, 2 a la del Cantó de Bòsnia Central, 2 a la del cantó d'Hercegovina-Neretva, 4 a la del cantó d'Hercegovina Occidental i 4 a la del Cantó 10.

## Enllaços externs

* Web del partit Arxivat 2010-01-30 a Wayback Machine.